Diari Oficial de la Generalitat Valenciana


Sumari del DOGV 8075, del 03-07-2017 (2017/5968)

Extracte de la Resolució de 26 de juny de 2017, del rector, per la qual es convoquen ajudes per a la matrícula en el Màster d'Enginyeria Tèxtil, per mitjà d'un concurs de treballs de final de grau Càtedra AITEX per al curs 2016-2017.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8075

Data del DOGV
:   03-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5968


Data del document
:   26-06-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 26 de juny de 2017, del rector, per la qual es convoquen ajudes per a la matrícula en el Màster d'Enginyeria Tèxtil, per mitjà d'un concurs de treballs de final de grau Càtedra AITEX per al curs 2016-2017. [2017/5968]  
BDNS (identif.): 353426.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions (http://www.pap.minhap.gob.es/bdnstrans/index).  
   
Primer. Beneficiaris  
Aquestes ajudes es dirigeixen a alumnes de la Universitat Politècnica de València (UPV) de les titulacions que donen accés al Màster d'Enginyeria Tèxtil: Enginyeria Mecànica, Enginyeria en Disseny Industrial i Desenvolupament de Producte i Enginyeria Química, que hagen realitzat treballs de final de grau, durant el curs 2016-2017 dels assenyalats en l'annex I d'aquestes bases, que superen els criteris de valoració esmentats en l'apartat nové d'aquestes bases i que cursen el Màster d'Enginyeria Tèxtil durant el curs 2017-2018. Els sol·licitants de les ajudes han de complir, a la finalització del termini de sol·licitud, els requisits següents:  
· Estar preinscrits en els estudis oficials del Màster Universitari en Enginyeria Tèxtil de la UPV.  
· Realitzar un treball final de grau dels presentats en l'annex I d'aquestes bases.  
· Obtindre una qualificació en l'avaluació per part de la UPV del treball final de grau superior a 9.  
   
Segon. Finalitat  
L'objecte d'aquesta convocatòria és la concessió de tres ajudes a la matrícula del Màster d'Enginyeria Tèxtil a aquells alumnes matriculats en el curs acadèmic 2016 - 2017, en titulacions de la Universitat Politècnica de València que donen accés al Màster d'Enginyeria Tèxtil, és a dir, Enginyeria Mecànica, Enginyeria en Disseny Industrial i Desenvolupament de Producte i Enginyeria Química i que realitzen un treball final de grau (d'ara en avant TFG) dels assenyalats en l'annex I d'aquestes bases.   
El gaudi d'aquestes beques és incompatible amb el de qualsevol altra beca o ajuda a l'estudi concedida per a la mateixa finalitat. Al mateix temps, serà incompatible amb el concurs organitzat per la Càtedra AITEX «Premis 2017 als treballs final de grau Càtedra AITEX per al curs 2016-2017».  
   
Tercer. Bases reguladores  
Accessibles en a http://catedraaitex.blogs.upv.es.  
  
Quart. Import  
Cada una de les ajudes està dotada amb un màxim de 1500 euros corresponents a l'import de les taxes de matrícula del Màster Universitari en Enginyeria Tèxtil de la UPV per al curs 2017-2018. Les ajudes seran aplicables únicament a les primeres matrícules d'assignatures del Màster Universitari en Enginyeria Tèxtil de la UPV, i no es poden aplicar a segones o posteriors matrícules.  
La dotació econòmica de la subvenció/ajuda estarà subjecta a la corresponent retenció que establix la normativa vigent.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 2 de novembre de 2017.  
  
València, 26 de juny de 2017.- El rector: Francisco José Mora Mas.